ශ්‍රීනාත්ගේ වකුගඩු ඉවත් කර ගැනීමේ ශල්‍යකර්මය කඩිනමින් සිදු කිරීමට රෝහල් කාර්ය මණ්ඩලය කටයුතු යොදා තිබිණ.මිනිසකු තමන් ජීවත්ව සිටින අතර ශරීරයේ කොටසක් දන්දීමේ පින්කම දැක බලා ගැනීමට මාධ්‍යවේදීන්ට හැකි විය.ශ්‍රීනාත් මහතාගේ වකුගඩු යුගළ දැනට මහනුවර මහ රෝහලේ වකුගඩු ප්‍රතිකාර ඒකකයේ සිටින අසාධ්‍ය රෝගීන් දෙදෙනකුට ක්ෂණිකව බද්ධ කරන බව විශේෂඥ වෛද්‍ය පී. කේ. හරිස්චන්ද්‍ර මහතා පැවසීය.පොළොන්නරුව මහ රෝහලේ නිර්වින්දන විශේෂඥ වෛද්‍ය කපිල සෙනෙවිරත්න මහතා ඇතුළු වෛද්‍ය කණ්ඩායම මේ ශල්‍යකර්මයට සහභාගී වූහ.